Marokko (film)

Marokko (orig. Morocco) er en amerikansk romantisk dramafilm fra 1930, regissert av Josef von Sternberg. Gary Cooper, Marlene Dietrich og Adolphe Menjou spiller hovedrollene. Manuset til Jules Furthman er basert på Benno Vignys roman Amy Jolly. Filmen handler om en kabaretsangerinne og en fremmedlegionær som forelsker seg under Rifkrigen. Lykken i forholdet blir truet av mannens ufine karrière som skjørtejeger.

Den mest kjente scenen i filmen er når Dietrichs rollefigur synger en låt ikledd livkjole og kysser en annen kvinne.

Marokko ble nominert til fire Oscar-priser for beste regi (von Sternberg), beste kvinnelige hovedrolle (Dietrich), beste scenografi (Hans Dreier) og beste kinematografi (Lee Garmes). Det amerikanske filminstituttet (AFI) har kåret filmen til tidenes 83. beste kjærlighetsfilm fra USA. Filmen ble innlemmet i National Film Registry i 1992, et utvalg av filmer til bevaring i det amerikanske nasjonalbiblioteket Library of Congress.

 Handling 
To desillusjonerte mennesker, kabaretsangerinnen Amy Jolly (Marlene Dietrich) og fremmedlegionæren Tom Brown (Gary Cooper), forelsker seg under Rifkrigen. Det byr på problemer, ettersom Tom er en skjørtejeger, og en annen rikmann begynner å fatte interesse i Amy.

 Medvirkende 
 Gary Cooper som Tom Brown
 Marlene Dietrich som Amy Jolly
 Adolphe Menjou som Kennington La Bessière
 Ullrich Haupt som  Caesar
 Francis McDonald som Tatoche
 Eve Southern som Madame Caesar
 Paul Porcasi som Lo Tinto
 Emil Chautard som fransk general
 Juliette Compton som Anna Dolores
 Albert Conti som oberst Quinnovieres
 Theresa Harris som person på campen
 Harry Schultz som tysk sersjant
 Michael Visaroff som oberst Barratire

 Referanser 

 Eksterne lenker 


Kategori:Filmer fra 1930
Kategori:Romantiske dramafilmer fra USA
Kategori:Sort-hvitt-filmer
Kategori:Filmer bevart i USAs nasjonale filmregister
Kategori:Engelskspråklige filmer
Kategori:Filmer basert på bøker